คุณคะ คือหนูฝังยาคุมแบบ3ปี 18เดือนพฤษภา63 หลังจากฝัง2-3วันประจำเดือนก็มา2เดือนติด วันที่1สิงหาประจำเดือนก็กลับมาเป็น3-4วัน จนถึงเดือนตุลา ประจำเดือนหนูก็มา2อาทิตย์แล้วยังไม่หายเลยคะ มาแบบกระปิบกระปรอยเป็นสีน้ำตาลเข็ม-อ่อน ควรทำยังไงดีคะ
สวัสดีค่ะ การแท่งยาฝังเพื่อทำการคุมกำเนิดนั้น จะอยู่ได้ 3-5 ปีขึ้นกับชนิดของแท่งฝังนั้น โดยควรเริ่มฝังภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฝังเวลาอื่นควรรอให้ครบ 7 วัน วิธีนี้เป็นการคุมกำเนิดที่มีประสิทธิภาพสูง โอกาสตั้งครรภ์ขณะฝังยาน้อยกว่า 1%แต่วิธีนี้ก็มีผลข้างเคียงที่อาจพบได้บ่อยเช่นทำให้มีเลือดออกผิดปกติทางช่องคลอดแบบกระปริดกระปรอย หรือทำให้ประจำเดือนมาไม่สม่ำเสมอจนถึงขั้นไม่มาจากที่กล่าวมานั้น น่าจะเป็นผลข้างเคียงจากการใช้ยาฝังมากที่สุด สาเหตุเรื่องภาวะแทรกซ้อนจากการตั้งครรภ์เช่นแท้ง ท้องนอกมดลูกคิดถึงได้น้อย สาเหตุอื่นๆที่อาจจะยังเป็นไปได้เช่น การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบควรสังเกตลักษณะและปริมาณของเลือด หากออกติดต่อกันเกิน 2 สัปดาห์ยังไม่หายไป ก็ควรไปพบแพทย์เพื่อตรวจหาว่ามีความผิดปกติอื่นๆของมดลูกหรือปากมดลูกดังกล่าวมาหรือไม่ร่วมด้วยต่อไปค่ะ